Από την πρώτη στιγμή της ανακάλυψής τους, τα αντιβιοτικά έχουν επαναπροσδιορίσει την ιατροφαρμακευτική περίθαλψη και έχουν σώσει αναρίθμητες ζωές σε παγκόσμιο επίπεδο2. Παρ’ όλα αυτά, το ολοένα και αυξανόμενο επίπεδο μικροβιακής αντοχής (AMR) έχει μειώσει την αποτελεσματικότητα των αντιβιοτικών που έχουμε σήμερα στην διάθεσή μας. Δεν υπάρχει κάποια μονοδιάστατη και απλή απάντηση στο σύνθετο πρόβλημα της μικροβιακής αντοχής, αλλά δεσμευόμαστε να επενδύσουμε τους πόρους και την τεχνογνωσία μας σε συνεργασία με τους εταίρους μας, για να προσφέρουμε τα αντιβιοτικά για τα οποία υπάρχει τόσο μεγάλη ανάγκη, σε αυτούς που τα χρειάζονται περισσότερο. Ανθρώπινες ζωές βρίσκονται σε κίνδυνο και η ώρα να δράσουμε είναι τώρα.
Πιστοί στη μακρά παράδοση της εταιρίας μας να προλαμβάνει και να θεραπεύει τα λοιμώδη νοσήματα, είμαστε περήφανοι για τη δέσμευσή μας να επενδύσουμε 100εκ δολλάρια για πάνω από 10 χρόνια, με το νέο χρηματοδοτούμενο σχέδιο δράσης για την μικροβιακή αντοχή. Μέσα από αυτή την συνεργασία ηγέτιδων εταιριών στον χώρο του φαρμάκου, φιλανθρωπικών οργανισμών, Τραπεζών Ανάπτυξης και πολυμερών οργανισμών, στοχεύουμε να γεφυρώσουμε το κενό μεταξύ των καινοτόμων πρώιμων αντιβιοτικών υπό έρευνα και ανάπτυξη και των ασθενών. Τα νέα αντιβιοτικά χρειάζονται επειγόντως. Με αυτό το καινούργιο χρηματοδοτούμενο πρόγραμμα για έρευνα και ανάπτυξη των αντιβιοτικών, ο συλλογικός μας σκοπός είναι να φέρουμε δύο με τέσσερα νέα αντιβιοτικά στους ασθενείς και τους ιατρούς μέχρι το τέλος της δεκαετίας.3
Μικροβιακή Αντοχή